England Team
రోజు వారీ భత్యాలకు ఇంగ్లండ్‌ జట్టు నిరీక్షణ
న్యూఢిల్లీ: అయిదు టెస్టుల సిరీస్‌ కోసం ఇంగ్లండ్‌ జట్టు భారత పర్యటకు వచ్చి 18 రోజులు పూర్త య్యాయి. అయినా ఇంగ్లండ్‌ క్రికెటర్లు ఎవరూ బిసిసిఐ నుంచి తమ రోజు వారి భత్యాలను అందుకోలేదు.దినసరి భత్యాలకోసం ఇంకా నిరీక్షి స్తూనే ఉన్నారు.కాగా టీమిండియా,ఇంగ్లండ్‌ జట్ల మధ్య సిరీస్‌కు సంబంధించి రెండు బోర్డుల మధ్య ఇంకా ఎంఓయుపై సంతకం చేయక పోవడమే ఇందుకు కారణమని తెలుస్తుంది.
కాగా ఈ ఎంఓయూలోనే రోజు వారీ భత్యాల వివ రాలు ఉంటాయి. భారత పర్యటనలో ఉన్న ఇంగ్లండ్‌ ఆటగాళ్లు ఒక్కొక్కరికి బిసిసిఐ రోజుకు 4200 చెల్లించాలి. కానీ సుప్రీం కోర్టు తీర్పు కారణంగా బిసిసిఐ, ఇంగ్లండ్‌ జట్ల మధ్య ఎంఓయుపై సంతకాలు చేయలేదు.దీంతో ఆట గాళ్ల రోజు వారీ భత్యాలను బిసిసిఐ ఇంకా చెల్లిం చలేదు.కాగా మరోవైపు తొలి మూడు టెస్టుల నిర్వహణ కోసం సుప్రీంకోర్టు ఒక్కో మ్యాచ్‌లకు సుమారు 58.6 లక్షలు మంజూరి చేసింది. నిజానికి రోజు వారి భత్యాలు ఇంగ్లండ్‌ జట్టుకు పెద్దసమస్యకాదు, కానీ పెద్దనోట్ల రద్దు నిర్ణయం పరోక్షంగా ఇంగ్లండ్‌ జట్టుపై కూడా ప్రభావం చూపింది. ఇంగ్లండ్‌ జట్టు వద్ద ఉన్న ఇండియన్‌ కరెన్సీ అయిపోయాయి. కాగా మరోవైపు టెస్టు మ్యాచ్‌ అధికారులు, భారత ఆటగాళ్లు మాత్రం భత్యాలు పొందుతున్నట్లు తెలుస్తుంది.లోథా కమిటీ సిఫారసుల అమలు విషయంలో బిసిసిఐ వైఖరిని తప్పు బట్టిన సుప్రీంకోర్టు రాష్ట్ర సంఘా లకు నిధులు విడుదల చేయడానికి వీల్లేదని బిసిసిఐని ఆదేశించిన నేపథ్యంలో ప్రస్తుతం తాను అవగాహన ఒప్పందం కుదుర్చుకోలేని స్థితిలో ఉన్నామని బిసిసిఐ కార్యదర్శి షిర్కే ఇంతకు ముందు ఈసిబి మేనేజర్‌కు లేఖ రాసిన సంగతి తెలిసిందే. ఇంగ్లండ్‌ జట్టు ఖర్చులను ఈసిబి భరించాలని లేఖలో షిర్కే విజ్ఞప్తి చేశాడు. కాగా ఇంగ్లండ్‌ ఆటగాళ్ల రోజు వారి భత్యాల విషయంపై షిర్కే రాసిన లేఖకు ఈసిబి కూడా స్పందించింది. టెస్టు సిరీస్‌ రద్దు అవుతుం దని బోర్డు ఆందోళన వ్యక్తం చేయడంతో ఒక్కో మ్యాచ్‌కు 58.6 లక్షల చొప్పున తొలి మూడు టెస్టులకు విడుదల చేయవచ్చని సుప్రీంకోర్టు మంజూరి చేసింది.